આ પરિસ્થિતિ માં એવું જરૂર કહી શકાય કે જ્યોતિષ વિજ્ઞાન હોય કે કળા, જયારે તેનો ઉપયોગ ધન્ધાદારી બની ગયો છે ત્યારે તેના વ્યવસાયિકો ને માન્યતા આપનાર કોઈ પ્રમાણિત સંસ્થા દેશમાં જરૂર હોવી જોઈએ. જાહેર પ્રસારણ માધ્યમ ઉપર ભવિષ્યવાણી કરનારા દરેક જ્યોતિષી માટે પોતાની ભવિષ્યવાણી કોઈ સંસ્થા પાસે નોધ કરાવવાનું ફરજીયાત ન હોવા છતાં એમ કરી તેઓ જ્યોતિષ વિષય ની સેવા કરી શકે છે. જેમ સરકારી આયોગો ના હિસાબો અને કામગીરી ની સમીક્ષા કરનાર ઓડીટર જનરલ હોય છે તેમ ટીવી ઉપર જ્યોતિષ આગાહીઓ ની સમીક્ષા કરનાર કોઈ સંસ્થા હોવી જ જોઈએ. અન્યથા સામાન્ય માણસનું જ્યોતિષ ના સિદ્ધાંતો વિષે નું અજ્ઞાન અને સામે પક્ષે જ્યોતિષી ની ચાલાકી બંને મળી છેતરપીંડી માટે અનુકુળ સંજોગો ઉભા કરે છે.